આ મહાસંમેલનમાં મહારાષ્ટ્ર ખાંડ સહકારી વિકાસ પ્રવૃત્તિના પ્રણેતા શીવાજીરાવ પાટીલ, ગુજરાત સહકારી સંઘ અધ્યક્ષ ઘનશ્યામભાઇ અમીન અને ભાદરણ સેવા સહકારી મંડળીના પ્રમુખ નૃપેશ પટેલનું બહુમાન નરેન્દ્ર મોદીના હસ્તે કરવામાં આવ્યું હતું. આ મહાસંમેલનમાં મંત્રીઓ ભૂપેન્દ્રસિંહજી ચૂડાસમા, બાબુભાઇ બોખિરીયા, ગુજરાત કો-ઓપરેટીવ કન્ઝયુમર્સ ફેડરેશનના અધ્યક્ષ નરહરી અમીન, ગુજરાત મિલ્ક કો-ઓપરેટીવ માર્કેટીંગ ફેડરેશન અધ્યક્ષ વિપુલ ચૌધરી સહિત વરિષ્ઠ આગેવાનોનું સ્વાગત કરવામાં આવ્યું હતું. ગુજરાત રાજ્ય સહકારી સંઘના અધ્યક્ષ ઘનશ્યામભાઇ અમીને સ્વાગત પ્રવચનમાં સહકારીતાની પ્રવૃત્તિની રાષ્ટ્રીય વિકાસમાં નિર્ણાયક ભૂમિકા અને વર્તમાન સહકારીતાના વિકાસ માટે સુધારાની ભૂમિકા આપી હતી.